CELEX: 32021D0022
Language: sk
Date: 2020-12-16 00:00:00
Title: Rozhodnutie Politického a bezpečnostného výboru (SZBP) 2021/22 zo 16. decembra 2020 o vymenovaní vedúceho misie Európskej únie v rámci SBOP v Nigeri (EUCAP Sahel Niger) (EUCAP Sahel Niger/2/2020)

12.1.2021   
               
               
                  SK
               
               
                  Úradný vestník Európskej únie
               
               
                  L 9/1
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2021/22
         zo 16. decembra 2020
         o vymenovaní vedúceho misie Európskej únie v rámci SBOP v Nigeri (EUCAP Sahel Niger) (EUCAP Sahel Niger/2/2020)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na rozhodnutie Rady 2012/392/SZBP zo 16. júla 2012 o misii Európskej únie v rámci SBOP v Nigeri (EUCAP Sahel Niger) (1), a najmä na jeho článok 9 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Podľa rozhodnutia 2012/392/SZBP sa Politický a bezpečnostný výbor (PBV) poveruje, aby v súlade s článkom 38 tretím odsekom zmluvy prijímal príslušné rozhodnutia na účely vykonávania politickej kontroly a strategického riadenia misie Európskej únie v rámci SBOP v Nigeri (EUCAP Sahel Niger) vrátane rozhodnutia o vymenovaní vedúceho misie.
                  
               
                     (2)
                  
                  
                     PBV 2. mája 2018 prijal rozhodnutie (SZBP) 2018/726 (2), ktorým sa pán Frank VAN DER MUEREN vymenúva za vedúceho misie EUCAP Sahel Niger od 1. mája 2018.
                  
               
                     (3)
                  
                  
                     Rada 7. septembra 2020 prijala rozhodnutie (SZBP) 2020/1254 (3), ktorým sa mení rozhodnutie 2012/392/SZBP a predlžuje mandát misie EUCAP Sahel Niger do 30. septembra 2022.
                  
               
                     (4)
                  
                  
                     PBV prijal 29. septembra 2020 rozhodnutie (SZBP) 2020/1403 (4), ktorým sa mení rozhodnutie (SZBP) 2018/726 tým, že ustanovuje 15. január 2021 ako dátum ukončenia mandátu pána Franka VAN DER MUERENA ako vedúceho misie EUCAP Sahel Niger.
                  
               
                     (5)
                  
                  
                     Vysoký predstaviteľ Únie pre zahraničné veci a bezpečnostnú politiku 11. decembra 2020 navrhol, aby sa za vedúcu misie EUCAP Sahel Niger na obdobie od 16. januára 2021 do 15. januára 2022 vymenovala pani Antje PITTELKAU,
                  
               PRIJAL TOTO ROZHODNUTIE:
         
            Článok 1
            Pani Antje PITTELKAU sa týmto vymenúva za vedúcu misie Európskej únie v rámci SBOP v Nigeri (EUCAP Sahel Niger) na obdobie od 16. januára 2021 do 15. januára 2022.
         
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 16. januára 2021.
         
         
            V Bruseli 16. decembra 2020
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 187, 17.7.2012, s. 48.
         
            (2)  Rozhodnutie politického a bezpečnostného výboru (SZBP) 2018/726 z 2. mája 2018 o vymenovaní vedúceho misie Európskej únie v rámci SBOP v Nigeri (EUCAP Sahel Niger) (EUCAP Sahel Niger/1/2018) (Ú. v. EÚ L 122, 17.5.2018, s. 32).
         
            (3)  Rozhodnutie Rady (SZBP) 2020/1254 zo 7. septembra 2020, ktorým sa mení rozhodnutie 2012/392/SZBP o misii Európskej únie v rámci SBOP v Nigeri (EUCAP Sahel Niger) (Ú. v. EÚ L 294, 8.9.2020, s. 3).
         
            (4)  Rozhodnutie Politického a bezpečnostného výboru (SZBP) 2020/1403 z 29. septembra 2020, ktorým sa mení rozhodnutie (SZBP) 2018/726 o vymenovaní vedúceho misie Európskej únie v rámci SBOP v Nigeri (EUCAP Sahel Niger) (EUCAP Sahel Niger/1/2020) (Ú. v. EÚ L 324, 6.10.2020, s. 63).